90/424/ETY: Neuvoston päätös, tehty 26 päivänä kesäkuuta 1990, tietyistä eläinlääkintäalan kustannuksista



Virallinen lehti nro L 224 , 18/08/1990 s. 0019 - 0028

Suomenk. erityispainos Alue 3 Nide 33 s. 0136

Ruotsink. erityispainos Alue 3 Nide 33 s. 0136

12EM



NEUVOSTON PÄÄTÖS, tehty 26 päivänä kesäkuuta 1990, tietyistä eläinlääkintäalan kustannuksista (90/424/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että elävät eläimet ja eläinperäiset tuotteet sisältyvät perustamissopimuksen liitteessä II olevaan luetteloon; karjankasvatus ja eläinperäisten tuotteiden markkinoille saattaminen muodostavat tulonlähteen huomattavalle osalle maatalousväestöä, tätä alaa voidaan järkiperäisesti kehittää ja tuottavuutta parantaa eläinlääkinnällisillä toimilla, joiden tarkoituksena on säilyttää terveyden ja eläinten terveyden taso yhteisössä sekä nostaa sitä, tämän tavoitteen saavuttamiseksi olisi määrättävä yhteisön tuesta toteutetuille tai toteutettaville toimille, yhteisössä on määrättävä toimenpiteistä, joiden tarkoituksena on luoda vähitellen sisämarkkinat ajanjakson kuluessa, joka päättyy 31 päivänä joulukuuta 1992, tässä yhteydessä on tärkeää, että yhteisö osallistuu vakavien tarttuvien tautien pesäkkeiden mahdollisimman nopean hävittämisen rahoitukseen, aiheellisten tarkastustoimenpiteiden avulla olisi myös ehkäistävä ja vähennettävä ihmisen terveyttä uhkaavien zoonoosien esiintymistä, uudessa tarkastusta koskevassa strategiassa tarkastukset poistuvat sisärajoilta ja kolmansista maista tulevia tuotteita koskevaa tarkastusjärjestelmää yhtenäistetään; on ilmeisen aiheellista helpottaa tämän strategian toteuttamista määräämällä yhteisön rahoituksesta uuden järjestelmän perustamiseen ja kehittämiseen, väestön ja eläinten terveyden turvaamista sekä eläinten suojelua koskevien ensisijaisten vaatimusten yhdenmukaistamisen vuoksi olisi määrättävä yhteys- ja vertailulaboratorioiden nimeämisestä sekä aloitettava teknisiä ja tieteellisiä toimia; olisi suotavaa määrätä yhteisön rahoituksesta; erityisesti eläinten suojelun alalla olisi hyödyllistä luoda tietokanta, johon kerätään tarpeellisia ja jaettavaksi tarkoitettuja tietoja, yhteisön tiettyjen eläintautien hävittämistoimiin myönnetään jo yhteisön rahoitusta; tässä yhteydessä voidaan mainita yhteisön toimenpiteistä nautakarjan luomistaudin, tuberkuloosin ja leukoosin hävittämiseksi 17 päivänä toukokuuta 1977 annettu neuvoston direktiivi 77/391/ETY(4), sellaisena kuin se on viimeksi muutettuna asetuksella (ETY) N:o 3768/85(5), direktiivin 77/391/ETY muuttamisesta ja yhteisön täydentävästä toiminnasta nautaeläinten luomistaudin, tuberkuloosin ja leukoosin hävittämiseksi 14 päivänä kesäkuuta 1982 annettu neuvoston direktiivi 82/400/ETY(6), sellaisena kuin se on viimeksi muutettuna asetuksella (ETY) N:o 3768/85, yhteisön rahoitustoimista nautojen tarttuvan keuhkoruton (CBPP) hävittämiseksi Portugalissa 20 päivänä helmikuuta 1989 tehty neuvoston päätös 89/145/ETY(7), yhteisön rahoitustoimista klassisen sikaruton hävittämiseksi 11 päivänä marraskuuta 1980 tehty neuvoston päätös 80/1096/ETY(8), sellaisena kuin se on viimeksi muutettuna päätöksellä 87/488/ETY(9), yhteisön rahoitustoimista afrikkalaisen sikaruton hävittämiseksi Portugalissa 16 päivänä joulukuuta 1986 tehty neuvoston päätös 86/649/ETY(10), sellaisena kuin se on muutettuna päätöksellä 89/577/ETY(11), yhteisön rahoitustoimista afrikkalaisen sikaruton hävittämiseksi Espanjassa 16 päivänä joulukuuta 1986 tehty neuvoston päätös 86/650/ETY(12), yhteisön toimista raivotaudin hävittämiseen tai torjumiseen tarkoitettujen kokeiluhankkeiden toteuttamiseksi 24 päivänä heinäkuuta 1989 tehty neuvoston päätös 89/455/ETY(13); yhteisön osallistuminen kunkin edellä mainitun taudin hävittämisen rahoitukseen olisi edelleen vahvistettava vastaavassa päätöksessä; siltä osin kuin on kyse päätöksessä 87/58/ETY(14) määrätystä täydentävästä toiminnasta nautaeläinten luomistaudin, tuberkuloosin ja leukoosin hävittämiseksi, on kuitenkin yhtenäisyyden vuoksi perusteltua määrätä mahdollisuudesta korottaa yhteisön rahoituksen osuus enintään 50 prosenttiin jäsenvaltioille eläinten teurastamisesta aiheutuneista kuluista, on tärkeää määrätä yhteisön rahoitustoimista tiettyjen eläintautien hävittämiseksi ja valvomiseksi; kaikki eläintautien hävittämistä ja valvontaa koskevat, yhteisön talousarvion pakollisiin menoihin kuuluvat yhteisön rahoitustoimet olisi koottava yhteen, ja komission tehtäväksi olisi annettava tarvittavien soveltamista koskevien toimenpiteiden toteuttaminen, ON TEHNYT TÄMÄN PÄÄTÖKSEN: 1 artikla Tässä päätöksessä vahvistetaan yksityiskohtaiset säännöt yhteisön osallistumisesta: - yksittäisten eläinlääkinnällisten toimien rahoitukseen, - eläinlääkintäalan valvontatoimien rahoitukseen, - eläintautien hävittämis- ja valvontaohjelmien rahoitukseen. Tämä päätös ei vaikuta tiettyjen jäsenvaltioiden mahdollisuuteen saada rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88(15) nojalla yhteisön rahoitusosuutena enemmän kuin 50 prosenttia. I OSASTO YKSITTÄISET ELÄINLÄÄKINNÄLLISET TOIMET 2 artikla Yksittäisiä eläinlääkinnällisiä toimia ovat: - toimenpiteet hätätapauksissa, - suu- ja sorkkataudin torjunta, - eläinten suojelua edistävät toimet, - osallistuminen tiettyjen tautien kansallisiin hävittämistoimiin, - tekniset tai tieteelliset toimet. 1 luku Toimenpiteet hätätapauksissa 3 artikla 1 Tämän artiklan määräyksiä sovelletaan, kun jäsenvaltiossa ilmenee seuraavia tauteja: - karjarutto - pienten märehtijäin rutto - swine vesicular -tauti - lampaiden bluetongue -tauti - teschenintauti - linturutto - lammas- ja vuohirokko - Rift Valley -kuume - lumpy skin -tauti - afrikkalainen hevosrutto - vesicular stomatitis -tauti - venezuelalainen hevosen virusenkefalomyeliitti. 2 Kyseisen jäsenvaltion on saatava yhteisön rahoitusta taudin hävittämiseksi, jos viipymättä toteutettaviin toimenpiteisiin sisältyy vähintään tilan eristäminen heti tautiepäilyn jälkeen ja että taudin virallisen vahvistuksen jälkeen toteutetaan seuraavat toimenpiteet: - taudille alttiisiin lajeihin kuuluvien eläinten, jotka ovat saaneet tartunnan tai sairastuneet taikka jotka ovat voineet saada tartunnan tai sairastua, teurastaminen ja hävittäminen sekä, kun on kyse linturutosta, munien hävittäminen, - saastuneiden rehujen ja välineiden hävittäminen siltä osin kuin välineitä ei voida desinfioida kolmannen luetelmakohdan mukaisesti, - tilan ja tilalla olevan kaluston puhdistus, hyönteisten hävittäminen ja desinfiointi, - suojavyöhykkeiden perustaminen, - tartunnan leviämisvaaran ehkäisyä koskevien säännösten soveltaminen, - sen teurastamisen jälkeisen määräajan vahvistaminen, jonka kuluttua tilalle voidaan hankkia uutta karjaa, - riittävän korvauksen maksaminen nopeasti karjankasvattajille. 3 Kyseisen jäsenvaltion on ilmoitettava viipymättä komissiolle ja muille jäsenvaltioille yhteisön lainsäädännön mukaisesti toteutetuista tiedotus- ja hävittämistoimenpiteistä sekä niiden tuloksista. Päätöksellä 68/361/ETY(16) perustettu pysyvä eläinlääkintäkomitea, jäljempänä `komitea`, tarkastelee tilannetta mahdollisimman pian. Yhteisön erityisestä rahoituksesta päätetään 41 artiklassa määrätyn menettelyn mukaisesti, sanotun kuitenkaan rajoittamatta kyseisessä yhteisessä markkinajärjestelyssä määrättyjen toimenpiteiden toteuttamista. 4 Jos yhteisön tilanteen kehityksen vuoksi osoittautuu suotavaksi toteuttaa 2 kohdassa määrätyt toimet, voidaan 40 artiklassa määrätyn menettelyn mukaisesti tehdä uusi päätös yhteisön rahoitusosuudesta, joka voi olla suurempi kuin 5 kohdan ensimmäisessä luetelmakohdassa määrätty 50 prosenttia. Tätä päätöstä tehtäessä voidaan määrätä kaikista kyseisen jäsenvaltion toteutettaviksi tarkoitetuista tarvittavista toimenpiteistä, joilla varmistetaan toimien onnistuminen, ja erityisesti muista kuin 2 kohdassa mainituista toimenpiteistä. 5 Yhteisön rahoituksen, joka voidaan tarvittaessa jakaa eriin, on oltava - 50 prosenttia kuluista, jotka aiheutuvat jäsenvaltiolle teurastamisesta, eläinten ja tarvittaessa eläintuotteiden hävittämisestä, tilan ja välineiden puhdistuksesta, hyönteisten hävittämisestä, desinfioinnista sekä 2 kohdan toisessa luetelmakohdassa tarkoitettujen saastuneiden rehujen ja välineiden hävittämisestä tilanomistajille maksettavista korvauksista, - 100 prosenttia rokotteen hankinnasta ja 50 prosenttia tämän rokottamisen toteuttamisesta aiheutuneista kuluista, jos rokottamisesta on päätetty 4 kohdan mukaisesti, sanotun kuitenkaan rajoittamatta yhteisessä markkinajärjestelyssä toteutettavia markkinoiden tukitoimenpiteitä. 4 artikla 1 Edellä olevan 3 artiklan säännöksiä sovelletaan afrikkalaisen sikaruton tai naudan tarttuvan keuhkoruton esiintyessä sellaisen jäsenvaltion alueella tai sen alueen sellaisessa osassa, joka ei kuulu kyseisen taudin hävittämisohjelmaan yhteisön säännösten mukaisesti. 2 Edellä olevan 3 artiklan säännöksiä sovelletaan Newcastlen taudin esiintyessä jäsenvaltion alueella. Yhteisön taloudellista tukea ei kuitenkaan myönnetä rokotteen hankintaan ja rokottamisen toteuttamiseen lukuun ottamatta 41 artiklassa määrätyn menettelyn mukaisesti tehtyä komission päätöstä, jossa annetaan lupa rokotusten käyttöön tietyin edellytyksin rajattuna ajanjaksona ja rajatulla alueella. 5 artikla 1 Komissio lisää jäsenvaltion pyynnöstä 41 artiklassa määrätyn menettelyn mukaisesti 3 artiklan 1 kohdassa olevaan luetteloon pakollisesti ilmoitettavat eksoottiset taudit, joka voivat olla vaaraksi yhteisölle. 2 Edellä 3 artiklan 1 kohdassa olevaa luetteloa voidaan täydentää 41 artiklan menettelyn mukaisesti tilanteen kehittymisen mukaan direktiivin 82/894/ETY mukaisesti ilmoitettavilla taudeilla ja kaloihin tarttuvilla taudeilla, tai sitä voidaan muuttaa tai karsia sen huomioon ottamiseksi, miten tiettyjen tautien ja erityisesti klassisen sikaruton torjumiseksi päätettyjen toimien toteuttamisessa on yhteisön tasolla edistytty. 3 Edellä olevan 3 artiklan 2 kohdan määräyksiä voidaan täydentää tai muuttaa 41 artiklassa määrätyn menettelyn mukaisesti, erityisesti 3 artiklan 1 kohdassa olevaan luetteloon lisättyjen uusien tautien, saadun kokemuksen tai torjuntatoimenpiteitä koskevien yhteisön säännösten soveltamisen huomioon ottamiseksi. 6 artikla 1 Jos jäsenvaltiota suoraan uhkaa 3 artiklan 1 kohdassa, 4 artiklan 1 ja 2 kohdassa tai 11 artiklan 1 kohdassa tarkoitetun taudin esiintymisen tai leviäminen viereisen kolmannen maan tai jäsenvaltion alueella, jäsenvaltion on ilmoitettava komissiolle ja muille jäsenvaltioille toimenpiteistä, jotka se aikoo toteuttaa suojautuakseen. 2 Jäljempänä 41 artiklassa tarkoitettu komitea tarkastelee tilannetta viipymättä. Samassa artiklassa määrätyn menettelyn mukaisesti voidaan päättää kaikista tilanteessa toteuttavista toimenpiteistä ja erityisesti rokotepuskurivyöhykkeen perustamisesta sekä myöntää yhteisön rahoitusta erityisiin toteutetun toimenpiteen onnistumisen kannalta tarpeellisiksi arvioituihin toimenpiteisiin. 3 Edellä 2 kohdassa tarkoitetussa päätöksessä määritellään hyväksyttävät kulut ja yhteisön rahoitusosuus. 7 artikla 1 Yhteisö voi päättää jäsenvaltion pyynnöstä antaa jäsenvaltioiden perustettaviksi biologisten aineiden varastoja 3 artiklan 1 kohdassa, 4 artiklan 1 kohdassa (rokotteet, mukautetut viruskannat, taudinmääritysseerumi) ja 11 artiklan 1 kohdassa tarkoitettujen tautien torjumiseksi, sanotun kuitenkaan rajoittamatta direktiivin 85/511/ETY 14 artiklan 2 kohdassa määrätyn päätöksen soveltamista. 2 Edellä 1 kohdassa tarkoitettu toiminta ja yksityiskohtaiset säännöt sen toteuttamisesta erityisesti näiden varastojen valinnan, tuotannon, varastoinnin, kuljetuksen ja käytön osalta sekä yhteisön rahoitusosuuden osalta määritetään 41 artiklassa määrätyn menettelyn mukaisesti. 8 artikla 1 Jos jonkin 3 artiklan 1 kohdassa, 4 artiklan 1 kohdassa, 5 artiklan 1 kohdassa tai 11 artiklan 1 kohdassa tarkoitetun taudin esiintyminen ja leviäminen kolmannessa maassa voi olla vaaraksi yhteisölle, tämä voi tukea taudin torjuntaa kyseisessä kolmannessa maassa toimittamalla rokotteita tai rahoittamalla niiden hankintaa. 2 Edellä 1 kohdassa tarkoitetut toimet ja yksityiskohtaiset säännöt niiden toteuttamisesta, toimien edellytykset sekä yhteisön rahoitusosuus määritetään 41 artiklassa määrätyn menettelyn mukaisesti. 9 artikla 1 Komissio toteuttaa yhteistyössä kansallisten toimivaltaisten viranomaisten kanssa tarkastuksia paikalla varmistuakseen määrättyjen toimien soveltamisesta eläinlääkinnälliseltä kannalta. 2 Jäsenvaltioiden on toteutettava tarvittavat toimenpiteet näiden tarkastusten helpottamiseksi ja erityisesti sen varmistamiseksi, että asiantuntijat saavat pyynnöstä kaikki toimien toteuttamisen arvioimiseksi tarvittavat tiedot ja asiakirjat. 3 Yleiset määräykset tämän artiklan soveltamisesta erityisesti 1 kohdassa tarkoitettujen tarkastusten tiheyden ja niiden toteuttamista koskevien yksityiskohtaisten sääntöjen osalta, eläinlääkinnän asiantuntijoiden nimeämisen osalta ja näiden laatimaa kertomusta koskevan menettelyn osalta annetaan 41 artiklassa määrätyn menettelyn mukaisesti. 10 artikla Tässä luvussa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. 2 luku Suu- ja sorkkataudin torjunta 11 artikla 1 Tämän asetuksen määräyksiä sovelletaan suu- ja sorkkataudin esiintyessä jäsenvaltion alueella. 2 Kyseisen jäsenvaltion on saatava yhteisön rahoitusta suu- ja sorkkataudin hävittämiseksi, jos 3 artiklan 2 kohdassa määrättyjä toimenpiteitä ja yhteisön toimenpiteistä suu-ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(17), sellaisena kuin se on muutettuna direktiivillä 90/423/ETY(18), aiheellisia säännöksiä sovelletaan viipymättä. 3 Sovelletaan 3 artiklan 3 kohdan määräyksiä. 4 Tämän päätöksen mukainen erityinen rahoitusosuus on 60 prosenttia kustannuksista, jotka aiheutuvat jäsenvaltioille a) karjankasvattajille maksettavista korvauksista: i) eläinten teurastamisesta ja hävittämisestä; ii) maidon hävittämisestä; iii) tilan puhdistuksesta ja desinfioinnista; iv) saastuneiden rehujen ja, siltä osin kuin välineitä ei voida desinfioida, saastuneiden välineiden hävittämisestä; v) tappioista, jotka aiheutuvat jalostus- ja lihakarjan kaupan pitämisen rajoittamisesta direktiivin 85/511/ETY 13 artiklan 3 kohdan toiseksi viimeisen alakohdan mukaisen kiireellisen uudelleen rokottamisen vuoksi; b) ruhojen mahdollisesta kuljetuksesta käsittelylaitoksiin; c) muista tautipesäkkeen hävittämiseksi välttämättömistä toimenpiteistä sanotun kuitenkaan rajoittamatta yhteisessä markkinajärjestelyssä markkinoiden tukemiseksi toteutettavien tukitoimenpiteiden soveltamista. Komissio määrittelee 41 artiklassa määrätyn menettelyn mukaisesti c alakohdassa määrättyjen muiden toimenpiteiden luonteen, joihin voidaan myöntää yhteisön rahoitusta, sekä a alakohdan v alakohdan soveltamistapaukset. 5 Jäljempänä 42 artiklassa tarkoitettu komitea tarkastelee tilannetta ensimmäisen kerran viimeistään 45 päivää suu- ja sorkkataudin ensimmäisen tautipesäkkeen virallisen vahvistuksen jälkeen sekä myöhemmin tilanteen kehityksen mukaan. Tämä tutkimus koskee sekä eläinlääkinnällistä tilannetta että aiheutuneiden tai aiheutuvien kustannusten arviointia. Tämän tutkimuksen seurauksena voidaan 42 artiklassa määrättyä menettelyä noudattaen tehdä uusi päätös yhteisön rahoitusosuudesta, joka voi olla suurempi kuin 4 kohdassa määrätty 60 prosenttia. Tässä päätöksessä määritellään hyväksyttävät kulut ja yhteisön rahoitusosuus. Lisäksi tätä päätöstä tehtäessä voidaan määrätä kaikista kyseisen jäsenvaltion toteutettaviksi tarkoitetuista tarvittavista toimenpiteistä, joilla varmistetaan toimien onnistuminen, ja erityisesti muista kuin 2 kohdassa mainituista toimenpiteistä. 6 Poiketen siitä, mitä 4 kohdassa määrätään, yhteisön erityinen rahoitusosuus mainitussa kohdassa tarkoitettujen toimenpiteiden kustannuksista korotetaan 70 prosenttiin 1 päivään tammikuuta 1995 asti. 12 artikla Kaikkiin yhteisön päättämiin toimiin suu- ja sorkkataudin torjunnan edistämiseksi yhteisön ulkopuolella, erityisesti sovellettaessa 6 ja 8 artiklaa, voidaan myöntää yhteisön rahoitusta. 13 artikla Edellä 12 artiklassa tarkoitetut toimet ja yksityiskohtaiset säännöt niiden soveltamisesta, toimia koskevat edellytykset sekä yhteisön rahoitusosuus määritetään 42 artiklassa määrätyn menettelyn mukaisesti. 14 artikla Direktiivin 85/511/ETY 14 artiklan 2 kohdassa säädetyn yhteisön suu- ja sorkkataudin vastaisten rokotteiden varaston perustamiseen voidaan myöntää yhteisön tukea. Yhteisön rahoitusosuus ja sitä koskevat edellytykset määritetään 42 artiklassa määrätyn menettelyn mukaisesti. 15 artikla Edellä 12, 13 ja 14 artiklassa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. Jos vakava suu- ja sorkkatautiepidemia tämän luvun mukaisesti aiheuttaa ensimmäisen alakohdan mukaisesti vahvistettuja määriä suurempia kustannuksia, komissio toteuttaa toimivaltansa rajoissa tarpeelliset toimenpiteet tai tekee talousarviosta vastaavalle viranomaiselle tarvittavat ehdotukset sen varmistamiseksi, että 11 artiklassa määrättyjä taloudellisia sitoumuksia noudatetaan. Edellä 11 artiklassa määrättyjä toimenpiteitä pidetään asetuksen (ETY) N:o 729/70 3 artiklan 1 kohdassa tarkoitettuna interventiona. 3 luku Eläinten suojelu 16 artikla Yhteisö osallistuu eläinten suojelua koskevan tiedotuspolitiikan täytäntöönpanoon myöntämällä rahoitusta: - sellaisen järjestelmän perustamiseen ja kehittämiseen, johon sisältyy asianmukaisia tietoja sisältävä tietokanta, johon kootaan ja jossa säilytetään kaikki jalostuseläinten suojelua, eläinten suojelua kuljetuksen aikana ja teuraseläinten suojelua koskevat, yhteisön lainsäädäntöön liittyvät tiedot ja josta jaetaan kyseisiä tietoja toimivaltaisille viranomaisille, tuottajille ja kuluttajille, - eläinten suojelua koskevan lainsäädännön valmistelemiseen ja kehittämiseen tarvittavien tutkimusten toteuttamiseen. 17 artikla Edellä 16 artiklassa tarkoitetut toimet sekä yksityiskohtaiset säännöt niiden toteuttamisesta ja yhteisön rahoitusosuus määritetään 41 artiklassa määrätyn menettelyn mukaisesti. 18 artikla Tässä luvussa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. 4 luku Tekniset ja tieteelliset toimet 19 artikla Komissio toteuttaa tai auttaa jäsenvaltioita toteuttamaan yhteisön eläinlääkintäalan lainsäädännön kehittämiseen tarvittavia teknisiä ja tieteellisiä toimia. 20 artikla Edellä 19 artiklassa tarkoitetut toimet sekä yksityiskohtaiset säännöt niiden soveltamisesta ja yhteisön rahoitusosuus määritetään 41 artiklassa määrätyn menettelyn mukaisesti. 21 artikla Tässä luvussa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. II OSASTO ELÄINTAUTIEN HÄVITTÄMIS- JA VALVONTAOHJELMA 22 artikla 1 Yhteisön rahoitus nautojen luomistaudin, tuberkuloosin ja leukoosin hävittämiseen vahvistetaan - direktiivissä 77/391/ETY, - direktiivissä 82/400/ETY, - päätöksessä 87/58/ETY, sanotun kuitenkaan rajoittamatta 25 artiklan 1 kohdan määräysten soveltamista. 2 Yhteisön rahoitus naudan tarttuvan keuhkoruton hävittämiseen vahvistetaan päätöksessä 89/145/ETY. 23 artikla 1 Yhteisön rahoitus klassisen sikaruton hävittämiseen vahvistetaan päätöksessä 80/1096/ETY. 2 Yhteisön rahoitus afrikkalaisen sikaruton hävittämiseen vahvistetaan: - päätöksessä 86/649/ETY, - päätöksessä 86/650/ETY, - yhteisön rahoitustuesta afrikkalaisen sikaruton hävittämiseksi Sardiniassa 25 päivänä huhtikuuta 1990 tehdyssä komission päätöksessä 90/217/ETY(19). 3 Yhteisön rahoitus lampaiden luomistaudin hävittämiseen vahvistetaan yhteisön rahoitustoimista lampaiden ja vuohien luomistaudin hävittämiseksi 21 toukokuuta 1990 tehdyssä neuvoston päätöksessä 90/242/ETY(20). 4 Yhteisön rahoitus tarttuvan verta muodostavan kudoksen kuolion hävittämiseksi vahvistetaan yhteisön rahoitustoimista lohikalojen tarttuvan verta muodostavan kudoksen kuolion hävittämiseksi yhteisössä ennen 31 päivää joulukuuta 1990 tehtävässä neuvoston päätöksessä. 24 artikla 1 Aloitetaan yhteisön rahoitustoimet liitteessä olevassa luettelossa mainittujen tautien hävittämiseksi ja valvomiseksi. Tätä luetteloa voidaan täydentää tai muuttaa yhteisön terveystilanteen kehittymisen mukaan päätöksellä, jonka neuvosto tekee määräenemmistöllä komission ehdotuksesta. 2 Neuvosto vahvistaa 1 kohdassa määrättyihin toimiin sovellettavat yhteisön perusteet määräenemmistöllä komission ehdotuksesta ennen 1 päivää lokakuuta 1990. Kun on kyse taudeista, joita koskeviin toteutettaviin toimiin sovellettavat yhteisön perusteet yhteisö on jo vahvistanut, jäsenvaltiot voivat kuitenkin 3 kohdan mukaisesti esittää komissiolle ohjelman heti tämän päätöksen tiedoksi antamisen jälkeen. 3 Kun jäsenvaltio esittää komissiolle ohjelman, kyseisen jäsenvaltion on toimitettava kaikki aiheelliset rahoitusta koskevat tiedot ja ilmoitettava erityisesti tämän ohjelman toteuttamisesta aiheutuvat arvioidut vuotuiset kokonaiskustannukset. Tämä ohjelma, jota voidaan muuttaa komission tekemän tarkastelun huomioon ottamiseksi, hyväksytään 41 artiklassa määrätyn menettelyn mukaisesti. 4 Yhteisön rahoitusosuus kussakin ohjelmassa ja ohjelmaa koskevat mahdolliset edellytykset määritetään 41 artiklassa määrätyn menettelyn mukaisesti. 5 Maksuhakemusten tulee koskea kyseiselle jäsenvaltiolle yhden kalenterivuoden aikana aiheutuneita kuluja ja ne on esitettävä komissiolle ennen seuraavan vuoden 1 päivää heinäkuuta. 6 Komissio vahvistaa tuen komiteaa kuultuaan. 7 Komissio toteuttaa yhteistyössä kansallisten toimivaltaisten viranomaisten kanssa säännöllisiä tarkastuksia paikalla varmistuakseen yhteisön rahoitusta saavien ohjelmien soveltamisesta. 8 Komissio tiedottaa tarkastusten tuloksista säännöllisin väliajoin, kuitenkin vähintään kerran vuodessa, komitean jäsenvaltioille kyseisten jäsenvaltioiden viranomaisten toimittamien tietojen perusteella - kyseisten viranomaisten on esitettävä komissiolle yksityiskohtainen kertomus maksuhakemusten esittämisen yhteydessä - sekä yhteisön lukuun toimivien ja komission nimeämien asiantuntijoiden mahdollisesti antamista kertomuksista. 9 Yksityiskohtaiset säännöt tämän artiklan soveltamisesta annetaan tarvittaessa 41 artiklassa määrätyn menettelyn mukaisesti. 25 artikla 1 Sen estämättä, mitä 22, 23 ja 24 artiklassa määrätään, komissio vahvistaa 41 artiklassa määrätyn menettelyn mukaisesti yhteisön osuudeksi näissä artikloissa tarkoitettuja tauteja koskevien ohjelmien rahoituksesta 50 prosenttia kuluista, jotka aiheutuvat jäsenvaltiolle siitä, että omistajille korvataan kyseisestä taudista johtuva eläinten teurastaminen. 2 Komissio tarkastelee tilannetta uudelleen jäsenvaltion pyynnöstä pysyvässä elinlääkintäkomiteassa 22, 23 ja 24 artiklassa tarkoitettujen tautien osalta. Tämä uusi tarkastelu koskee sekä eläinlääkinnällistä tilannetta että jo aiheutuneita tai aiheutuvia kuluja. Tämän tutkimuksen perusteella tehtävissä uusissa päätöksissä yhteisön rahoitusosuudesta, joka voi olla suurempi kuin 50 prosenttia kuluista, jotka aiheutuvat jäsenvaltioille siitä, että omistajille korvataan kyseisestä taudista johtuva eläinten teurastaminen, sovelletaan 42 artiklassa määrättyä menettelyä. Tätä päätöstä tehtäessä voidaan määrätä kaikista kyseisen jäsenvaltion toteutettaviksi tarkoitetuista tarvittavista toimenpiteistä, joiden avulla varmistetaan toimien onnistuminen. 26 artikla Yhteisön talousarvioon maatalousalan kuluiksi merkittävän tuen määräksi arvioidaan 70 miljoonaa ecua vuotta kohden tässä jaksossa määrättyjen toimien osalta. III OSASTO ELÄINLÄÄKÄRINTARKASTUKSET 27 artikla Yhteisö osallistuu eläinlääkärintarkastusten tehostamiseen: - myöntämällä tukea yhteys- tai vertailulaboratorioille, - osallistumalla zoonoosien ehkäisemiseen tarkoitettujen tarkastusten täytäntöönpanon rahoitukseen, - osallistumalla sisämarkkinoiden toteuttamisesta johtuvan uuden tarkastusta koskevan strategian täytäntöönpanon rahoitukseen. 1 luku Yhteys- tai vertailulaboratoriot 28 artikla 1 Yhteys- tai vertailulaboratorioksi yhteisön eläinlääkintälainsäädännön mukaisesti nimetty sekä määrätyt tehtävät ja vaatimukset täyttävä laboratorio voi saada yhteisön tukea. 2 Yksityiskohtaiset säännöt 1 kohdassa määrätyn tuen myöntämisestä, sen edellytykset sekä tuen määrä määritetään 41 artiklassa määrätyn menettelyn mukaisesti. 3 Tässä luvussa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. 2 luku Zoonoosien ehkäisemiseen tarkoitetut tarkastukset 29 artikla Zoonoosien tarkastusta koskevan yhteisön lainsäädännön täytäntöönpanon jälkeen jäsenvaltiot voivat komission 41 artiklassa määrätyn menettelyn mukaisesti hyväksymässä kansallisessa suunnitelmassa anoa yhteisön rahoitusta tarkastussuunnitelmalleen. 30 artikla Esittäessään tarkastussuunnitelmansa komissiolle kyseisen jäsenvaltion on annettava kaikki aiheelliset rahoitusta koskevat tiedot ja ilmoitettava erityisesti arvioidut suunnitelman toteuttamisen vuosittaiset kokonaiskustannukset. 31 artikla Yhteisön osuus kunkin kansallisen tarkastussuunnitelman rahoitukseen ja suunnitelmaa koskevat mahdolliset edellytykset määritetään 41 artiklassa määrätyn menettelyn mukaisesti. 32 artikla Tämän luvun tarkoituksiin sovelletaan 24 artiklan 5-8 kohtaa. 33 artikla Tässä osastossa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. 3 luku Uusi tarkastuksia koskeva strategia 34 artikla 1 Kukin jäsenvaltio laatii eläinlääkintäalan toimivaltaisten virkamiesten vaihto-ohjelman. 2 Komissio sovittaa ohjelmat yhteen pysyvässä eläinlääkintäkomiteassa jäsenvaltioiden kanssa. 3 Jäsenvaltioiden on toteutettava kaikki tarvittavat toimenpiteet yhteensovitettujen ohjelmien toteuttamiseksi. 4 Komitea tarkastelee vuosittain jäsenvaltioiden kertomusten perusteella vaihto-ohjelmien toteutumista. 5 Jäsenvaltioiden on otettava huomioon saatu kokemus vaihto-ohjelmien parantamiseksi ja syventämiseksi. 6 Yhteisön tukea voidaan myöntää vaihto-ohjelmien toteuttamiseksi mahdollisimman tehokkaasti, erityisesti 36 artiklan 1 kohdassa tarkoitetun täydentävän koulutuksen avulla. Yhteisön rahoitusosuus ja sitä koskevat mahdolliset edellytykset määritetään 41 artiklassa määrätyn menettelyn mukaisesti. 7 Tämän artiklan tarkoituksiin sovelletaan 20 ja 21 artiklaa. 35 artikla Edellä olevan 34 artiklan 6 ja 7 kohtaa sovelletaan eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(21) 19 artiklassa säädetyllä päätöksellä laadittaviin ohjelmiin eläinlääkärintarkastusten järjestämiseksi yhteisön ulkorajoilla yhteisöön kolmansista maista tuleville tuotteille. 36 artikla 1 Komissio voi joko suoraan tai toimivaltaisten kansallisten viranomaisten välityksellä järjestää kansalliselle, erityisesti 35 artiklassa tarkoitetuista tarkastuksista vastaavalle henkilöstölle täydentävää ammatillista koulutusta ja kokoontumisia. 2 Komissio vahvistaa yksityiskohtaiset säännöt 1 kohdassa määrättyjen toimien toteuttamisesta sekä yhteisön rahoitusosuuden 41 artiklassa määrätyn menettelyn mukaisesti. 37 artikla 1 Eläinten tunnistamisjärjestelmän ja tautien tiedoksiantojärjestelmän perustaminen elävien eläinten kaupan yhteydessä tehtäviä eläinlääkärintarkastuksia koskevan lainsäädännön mukaisesti sisämarkkinoiden toteuttamista varten voidaan myöntää yhteisön tukea. 2 Komissio vahvistaa komiteaa kuultuaan yksityiskohtaiset säännöt 1 kohdassa määrättyjen toimien järjestämisestä sekä yhteisön rahoitusosuudesta. 38 artikla 1 Jos jäsenvaltiossa on rakenteellisista tai maantieteellisistä syistä henkilöstöä tai perusrakenteita koskevia vaikeuksia uuden tarkastuksia koskevan strategian täytäntöönpanossa elävien eläinten ja eläinperäisten tuotteiden sisämarkkinoiden toteutuessa, se voi väliaikaisesti saada yhteisön asteittain alenevaa tukea. 2 Kyseisen jäsenvaltion on esitettävä komissiolle kansallisen tarkastusjärjestelmänsä parantamiseksi tarkoitettu kansallinen ohjelma, johon on liitetty kaikki aiheelliset rahoitusta koskevat tiedot. 3 Tämän artiklan tarkoituksiin sovelletaan 24 artiklan 3 ja 5-8 kohtaa. 39 artikla Tässä luvussa määrättyihin toimiin tarvittavat määrärahat vahvistetaan vuosittain talousarviomenettelyn mukaisesti. IV OSASTO LOPPUSÄÄNNÖKSET 40 artikla Sovelletaan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(22), sellaisena kuin se on viimeksi muutettuna asetuksella (ETY) N:o 2048/88(23), 8 ja 9 artiklaa soveltuvin osin. 41 artikla 1 Jos tässä artiklassa määriteltyä menettelyä on noudatettava, asian saattaa päätöksellä 68/361/ETY(24) perustetun pysyvän eläinlääkintäkomitean, jäljempänä 'komitea`, käsiteltäväksi komitean puheenjohtaja viipymättä joko omasta aloitteestaan tai jäsenvaltion pyynnöstä. 2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3 a) Komissio vahvistaa suunnitellut toimenpiteet, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio vahvistaa ehdotetut toimenpiteet ja panee ne viipymättä täytäntöön. 42 artikla 1 Jos tässä artiklassa määriteltyä menettelyä on noudatettava, asian saattaa käsiteltäväksi komitean puheenjohtaja viipymättä joko omasta aloitteestaan tai jäsenvaltion pyynnöstä. 2 Komission edustaja tekee komissiolle ehdotuksen tarvittavista toimenpiteistä. Komitea antaa lausuntonsa ehdotuksesta kahden päivän määräajassa. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3 a) Komissio vahvistaa suunnitellut toimenpiteet, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa viidentoista päivän kuluessa siitä, kun asia on tullut vireille neuvostossa, komissio vahvistaa ehdotetut toimenpiteet ja panee ne viipymättä täytäntöön. 43 artikla 1 Kumotaan tiettyjen luonteeltaan kiireellisten eläinlääkinnällisten toimien yhteisön rahoituksesta 21 päivänä joulukuuta 1976 tehty neuvoston päätös 77/97/ETY(25), sellaisena kuin se on viimeksi muutettuna asetuksella (ETY) N:o 3768/85, tämän päätöksen tiedoksiantopäivästä. Edellä 41 artiklassa määrätyn menettelyn mukaisesti komissio määrittää yksityiskohtaiset säännöt rokotustoimien toteuttamisesta 1 päivästä syyskuuta 1989 afrikkalaista hevosruttoa vastaan. 2 Päätöksen 77/97/ETY perusteella tehdyt soveltamispäätökset jäävät kuitenkin voimaan. 44 artikla Tämä päätös on osoitettu kaikille jäsenvaltioille. Tehty Luxemburgissa 26 päivänä kesäkuuta 1990. Neuvoston puolesta Puheenjohtaja M. O'KENNEDY (1) EYVL N:o C 84, 2.4.1990, s. 1 (2) EYVL N:o C 149, 18.6.1990 (3) EYVL N:o C 168, 10.7.1990, s. 5 (4) EYVL N:o L 145, 13.6.1977, s. 44 (5) EYVL N:o L 362, 31.12.1985, s. 9 (6) EYVL N:o L 173, 19.6.1982, s. 18 (7) EYVL N:o L 53, 25.2.1989, s. 55 (8) EYVL N:o L 325, 1.12.1980, s. 5 (9) EYVL N:o L 280, 3.10.1987, s. 26 (10) EYVL N:o L 382, 31.12.1986, s. 5 (11) EYVL N:o L 322, 7.11.1989, s. 21 (12) EYVL N:o L 382, 31.12.1986, s. 9 (13) EYVL N:o L 223, 2.8.1989, s. 19 (14) EYVL N:o L 24, 27.1.1987, s. 51 (15) EYVL N:o L 185, 15.7.1988, s. 9 (16) EYVL N:o L 255, 18.10.1968, s. 23 (17) EYVL N:o L 315, 26.11.1985, s. 11 (18) EYVL N:o L 224, 18.8.1990, s. 13 (19) EYVL N:o L 116, 8.5.1990, s. 24 (20) EYVL N:o L 140, 1.6.1990, s. 123 (21) EYVL N:o L 395, 30.12.1989, s. 13 (22) EYVL N:o L 94, 28.4.1970, s. 13 (23) EYVL N:o L 185, 15.7.1988, s. 1 (24) EYVL N:o L 255, 18.10.1968, s. 23 (25) EYVL N:o L 26, 31.1.1977, s. 78 LIITE "LIITE A >TAULUKON PAIKKA>" LIITE TAUTILUETTELO Ryhmä 1 Endeemiset, karjatasolla pakollisten tai vapaaehtoisten torjunta- ja/tai hävittämistoimenpiteiden kohteena olevat taudit - nautojen tuberkuloosi - nautojen luomistauti - naudan tarttuva rinotrakeiitti/tarttuva pustulaarinen vulvovaginiitti (keinosiemennys + alkioyksiköt) - lampaiden ja vuohien luomistauti (B. melitensis) - nautojen tarttuva leukoosi - Aujeszkyn tauti - Salmonella pullorum - Salmonella gallinarum - pernarutto - Maedi Visna tai vuohen virusperäinen artriitti/enkefaliitti - naudan tarttuva rinotrakeiitti/tarttuva pustulaarinen vulvovaginiitti (muut tuotantosuunnat) - paratuberkuloosi - Mycoplasma gallisepticum. Ryhmä 2 Muualla mainitsemattomat zoonoosit ja eläinkulkutaudit - raivotauti - rakkulamatotauti - BSE tai muu hitaasti kehittyvä tauti.